แล้งหนักมาก ระดับน้ำบึงหนองระแหง ชัยนาท ลดวูบต่ำสุดในรอบ 20 ปี
เมื่อเวลา 12.00 น. ผู้สื่อข่าวรายงานว่า จากสถานการณ์ภัยแล้งที่ยังคงมีแนวโน้มว่าจะแล้งต่อไปอีกเรื่อยๆ ส่งผลให้หลายพื้นที่ในจังหวัดชัยนาท ต้องหยุดทำนา ทำการเกษตร เนื่องจากไม่มีน้ำสำหรับหล่อเลี้ยงผลผลิต เช่นเดียวกับหนองระแหง บึงน้ำขนาด 150 ไร่ แหล่งน้ำสาธารณะกลางเมืองชัยนาท ที่มีระดับน้ำที่ลดลงจนต่ำกว่าระดับตลิ่งกว่า 1 เมตร ซึ่งเป็นผลจากภาวะภัยแล้งที่ทวีความรุนแรง และกินเวลายาวนานกว่า 4 เดือน ซึ่งบึงน้ำแห่งนี้เป็นแหล่งน้ำที่ชุมชนรอบบึงใช้เป็นน้ำอุปโภคและรดพืชสวน รวมถึงการเล่นน้ำในเทศกาลสงกรานต์ต่อเนื่องมาทุกปี,ชาวบ้านริมบึง เปิดเผยว่า ในปีนี้ระดับน้ำลดลงเร็วและต่ำที่สุดในรอบ 20 ปี ทำให้เริ่มกังวลว่าในช่วงเทศการสงกรานต์ที่จะมีคนมาเล่นสาดน้ำรอบบึงจำนวนมากเพราะอยู่ในโซนเล่นน้ำถนนข้าวโพดที่มีชื่อเสียงของจังหวัดชัยนาท ซึ่งมีผู้คนหลั่งไหลมาจากทั่วจังหวัดและจังหวัดใกล้เคียงเพื่อเล่นน้ำสงกรานต์โดยเฉพาะ ซึ่งในปีนี้จะไม่มีน้ำเพียงพอเพราะปัจจุบันระดับน้ำลดต่ำเหลือเพียงประมาณร้อยละ 20 ของความจุบึงเท่านั้น,ขณะที่เมื่อตรวจสอบระดับน้ำในแม่น้ำเจ้าพระยา ที่จุดวัดน้ำเหนือเขื่อนเจ้าพระยา ต.บางหลวง อ.สรรพยา จ.ชัยนาท พบว่าระดับน้ำเหนือเขื่อน วัดได้ 14.11 เมตรจากระดับน้ำทะเลปานกลางลดลงจากเมื่อวาน 3 ซม. ขณะที่ระดับน้ำท้ายเขื่อนอยู่ที่ 5.96 เมตร โดยเขื่อนเจ้าพระยาคงอัตราการระบายน้ำไว้ที่ 75 ลูกบาศก์เมตรต่อวินาที เพื่อผลักดันน้ำเค็ม รักษาระบบนิเวศ และเพื่อผลิตน้ำประปาในจังหวัดภาคกลาง โดยคาดว่าจะมีน้ำใช้ได้อีกประมาณ 113 วัน
ระดับน้ำลดลงเร็วและต่ำที่สุดในรอบ 20 ปี ชาวบ้านเริ่มกังวลช่วงเทศกาลสงกรานต์ มีคนมาเล่นสาดน้ำรอบบึงเพราะอยู่ในโซนเล่นน้ำถนนข้าวโพด ขณะที่ระดับน้ำในแม่น้ำเจ้าพระยาพบว่าระดับน้ำเหนือเขื่อน วัดได้ 14.11 เมตร
ภัยแล้ง,น้ำแล้ง,ภัยแล้งหนัก,น้ำลดต่ำสุด,ระดับน้ำลดลงเร็ว,ต่ำที่สุดในรอบ 20 ปี,เทศการสงกรานต์,ถนนข้าวโพด,แม่น้ำเจ้าพระยา,ระดับน้ำเหนือเขื่อน,ชัยนาท,ข่าว,ไทยรัฐ,ไทยรัฐออนไลน์,ข่าวทั่วไทย